Tsunamin jälkeen
Tsunamin jälkeen () on kolmiosainen minisarja, joka on kuvattu on vuonna 2006. Sarja kertoo vuonna 2004 sattuneesta maanjäristyksestä Intian valtameressä syntyneestä tsunamista Thaimaassa. Sarjan ovat tuottaneet yhdysvaltalainen HBO ja brittiläinen BBC. Sarjaa kuvattiin Phuketissa ja Khao Lakissa huhtikuusta kesäkuuhun saakka vuonna 2006. Suomessa sarjaa esittää Nelonen. 
Sarjassa on myös arkistomateriaalia, joka on oikeasti kuvattu videokameralla tsunamin iskettyä.
Pääsiäissunnuntain isku
Pääsiäissuntuntain isku (tai Ceylonin taistelu) oli toisessa maailmansodassa Keisarillisen Japanin laivaston tekemä isku brittiläisen itäistä laivastoa vastaan Ceylonilla. Japanin vallattua Singaporen ja upotettua HMS Prince of Walesin ja HMS Repulsen britit evakuoivat laivastonsa Malediiveille Addun atollille ja Ceylonille. Japanilaisten hyökkäys alkoi 5. huhtikuuta pääsiäissunnuntaina, jolloin japanilaisten lentokoneet nousivat ilmaan viideltä lentotukialukselta. Japanilaiset koneet hyökkäsivät Colomboon ja upottivat aseistetun kauppalaivan "HMS Hectorin" ja vanhentuneen hävittäjän "HMS Tenedosin" kaupungin satamaan. Myöhemmin japanilaiset upottivat Ceylonin edustalla partioivat raskaat risteilijät "HMS Dorsetshiren" ja "HMS Cornwallin". Iskussa menehtyi 424 brittiläistä merimiestä ja 27 RAF:n lentokonetta tuhoutui. Japanilaiset menettivät ainoastaan viisi lentokonetta.